Kimpiemo
Kimpiemo ni lugha ya Kibantu nchini Jamhuri ya Afrika ya Kati na Kamerun inayozungumzwa na Wampiemo. Mwaka wa 1996 idadi ya wasemaji wa Kimpiemo nchini Afrika ya Kati imehesabiwa kuwa watu 24,000. Pia kuna wasemaji 5000 nchini Kamerun na wasemaji wachache nchini Jamhuri ya Kongo ambao idadi yao haijulikani. Kufuatana na uainishaji wa lugha za Kibantu wa Malcolm Guthrie Kimpiemo iko katika kundi la A80.